Polisiebeamptes steel glo op moordtoneelTwee van die beamptes wat in hegtenis geneem is. Foto: SAPD Lt.kol. André Traut, woordvoerder van die polisie, het gesê die drie beamptes, ŉ adjudant-offisier en twee konstabels, is met hul aankoms by die Ocean View-polisiestasie in hegtenis geneem. Hulle word van diefstal en regsverydeling aangekla. Traut het gesê die drie beamptes was verlede maand op ŉ moordtoneel waar hulle glo dagga gesteel en dit later aan ŉ inwoner van Ocean View verkoop het. Die polisie het intussen beslag gelê op die dagga. Die drie beamptes, onderskeidelik 33, 43 en 47 jaar oud, sal na verwagting Dinsdagmiddag in die Simonstad-landdroshof verskyn.